επι βασιλεος απολλοδωρου του ευφρονιου γραμματευς βουλας και δαμου δαμεας δαμοτελεος εστραταγουν δαμοτελης δαμεα φωκινος ευαλκου αριστοτιμος μενεκρατεος θεδωρος παγχαρεος προθυμος ζευξιος τιμων αγαθωνος. επειδη τοι αιγοστενιτα[ι] αναγγελλον ζωιλογ κελαινου βοιωτιον τον επι τοις στρατιωταις τοις εν αιγοστενοις τεταγμενον υπο του βασιλεος δαματριου αυτον τε ευτακτον ειμεν και τους στρατιωτας παρεχειν ευτακτους και ταλλα επιμελεισθαι καλως και ευνοως και αξιουν αυτον δια ταυτα τιμαθημεν υπο τας πολιος αγαθαι τυχαι δεδοχθαι ται βουλαι και τωι δαμωι στεφανωσαι ζωιλογ κελαινου βοιωτιογ χρυσεωι στεφανωι και ειμεν αυτομ πολιταν τας πολιος τας μεγαρεωγ και εκγονους αυτου ειμεν δε αυτωι και προεδριαν εμ πασι τοις αγωσι οις α πολις τιθητι. αγγραψαι δε τοδε το δογμα τογ γραμματεα του δαμου εις σταλαν λιθιναν και ανθεμεν εις το ολυμπιειον οπως ειδωντι παντες οτι ο δαμος [ο 0]εγαρεων τιμη τους αγαθον τι πρασσοντας η λογωι η εργωι υπερ τας πολιος η υπερ ταγ κωμαν.
Megaris — Megara — after 306 BC
 after 306 BC